Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US, 3/22 – ZDeb in 32/25 – ZJU-1, v nadaljevanju ZJU) Občina Sveta Trojica v Slovenskih goricah, Trojiški trg 26, 2235 Sveta Trojica v Slovenskih goricah, objavlja

**interni natečaj** **za zasedbo prostega uradniškega delovnega mesta za nedoločen čas**

# **VIŠJI SVETOVALEC ZA PREMOŽENJSKE IN DRUŽBENE ZADEVE TER GOSPODARSTVO (M/Ž), šifra DM C027010**

**Kandidat mora za zasedbo prostega uradniškega delovnega mesta izpolnjevati naslednje pogoje:**

* sklenjeno delovno razmerje na uradniškem delovnem mestu za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela« in biti imenovani v uradniški naziv;
* končano najmanj specializacijo po višješolski izobrazbi (prejšnja) – raven 16201 ali visokošolka strokovna izobrazba (prejšnja) – raven 16202 ali visokošolska strokovna izobrazba – raven 16203 ali visokošolska univerzitetna izobrazba – raven 16204;
* najmanj 4 leta delovnih izkušenj;
* znanje uradnega (slovenskega) jezika;
* državljanstvo Republike Slovenije;
* opravljeno obvezno usposabljanje za imenovanje v naziv;
* strokovni izpit iz upravnega postopka;
* ne sme biti pravnomočno obsojen zaradi naklepnega kaznivega dejanja, ki se preganja po uradni dolžnosti, in ne sme bit obsojen na nepogojno kazen zapora v trajanju več kot šest mesecev;
* zoper njega ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

Kot delovne izkušnje se štejejo:

* delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu;
* delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi, razen pripravništva v eno stopnjo nižji izobrazbi;
* delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe.

Delovne izkušnje se dokazujejo z verodostojnimi listinami, iz katerih sta razvidna čas opravljanja dela in zahtevana stopnja izobrazbe za opravljanje tega dela. Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oz. magisterijem znanosti.

Pri izbranem kandidatu se bo preverjalo, ali ima opravljeno usposabljanje za imenovanje v naziv. V nasprotnem primeru bo moral izbrani kandidat najpozneje v enem letu od sklenitve pogodbe o zaposlitvi, opraviti usposabljanje, na katero ga bo napotil predstojnik, v skladu s prvim odstavkom 89. člena Zakona o javnih uslužbencih. Za kandidate, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se lahko šteje, da izpolnjujejo pogoj obveznega usposabljanja po 89. členu ZJU.

Pri izbranem kandidatu se bo preverjalo ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka v skladu z 31. členom Zakona o splošnem upravnem postopku (Uradni list RS, št. [24/06](http://www.uradni-list.si/1/objava.jsp?sop=2006-01-0970) – uradno prečiščeno besedilo, [105/06](http://www.uradni-list.si/1/objava.jsp?sop=2006-01-4487) – ZUS-1, [126/07](http://www.uradni-list.si/1/objava.jsp?sop=2007-01-6415), [65/08](http://www.uradni-list.si/1/objava.jsp?sop=2008-01-2816), [8/10](http://www.uradni-list.si/1/objava.jsp?sop=2010-01-0251), [82/13](http://www.uradni-list.si/1/objava.jsp?sop=2013-01-3034), [175/20](http://www.uradni-list.si/1/objava.jsp?sop=2020-01-3096) – ZIUOPDVE in [3/22](http://www.uradni-list.si/1/objava.jsp?sop=2022-01-0014) – ZDeb), opraviti najkasneje v treh mesecih od sklenitve delovnega razmerja.

Kandidati, ki ne bodo izpolnjevali natečajnih pogojev, se v skladu s smiselno uporabo 21. člena Uredbe o postopku za zasedbo prostega delovnega mesta v organih državne uprave in v pravosodnih organih ne bodo uvrstili v izbirni postopek.

**Naloge, ki se opravljajo na prostem delovnem mestu so:**

* samostojna priprava zahtevnih analiz, razvojnih projektov, informacij, poročil in drugih zahtevnejših gradiv,
* sodelovanje pri oblikovanju sistemskih rešitev in drugih zahtevnejših gradiv na področju splošnih, premoženjskih in zadev družbenih dejavnosti in gospodarstva,
* zbiranje, urejanje in priprava podatkov za oblikovanje najzahtevnejših gradiv na področju splošnih in premoženjskih zadev,
* samostojno opravljanje zahtevnejših nalog na področju splošnih premoženjskih, družbenih in gospodarskih zadev,
* pomoč pri pripravi osnutkov predpisov in drugih najzahtevnejših gradiv iz delovnih področij,
* priprava in pomoč pri izvajanju nalog v zvezi z nakupi in prodajo zemljišč,
* vodenje in odločanje v zahtevnih upravnih postopkih na I. stopnji,
* vodenje najzahtevnejših upravnih postopkov na I. stopnji na področju premoženjskopravnih zadev,
* opravljanje dejanj v zvezi s kadrovskimi zadevami,
* sodelovanje z skupnimi občinskimi upravami ter drugimi organi iz delovnega področja,
* sodelovanje pri pripravi razvojnih programov na področju gospodarstva,
* izvajanje nalog iz področja skupinskih izjem in de minimis pomoči kmetijstvu in razvoj podeželja,
* načrtovanje in spremljanje prihodkov in porabe sredstev občinskega proračuna v okviru delovnega področja,
* sodelovanje pri pripravi predpisov in drugih zahtevnejših gradiv s področja gospodarskih, socialnih in družbenih dejavnosti,
* spremljanje in izvajanje programov iz področja gospodarskih, socialnih in družbenih dejavnosti,
* izvajanje splošnih stanovanjskih zadev in upravljanje s stanovanjskim fondom,
* izvaja volilna opravila,
* druga dela po nalogu direktorja občinske uprave in župana.

**Prijava se odda na predpisanem obrazcu, ki je sestavni del internega natečaja in mora vsebovati:**

1. izjavo kandidata, da ima sklenjeno delovno razmerje na uradniškem delovnem mestu za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela«,
2. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, strokovni naziv ter datum in ustanova, na kateri je bila izobrazba pridobljena;
3. navedbo in opis vseh dosedanjih zaposlitev, iz katerega je razvidno izpolnjevanje pogojev glede zahtevanih delovnih izkušenj (opis mora vsebovati navedbo delodajalca oz. druge fizične ali pravne osebe, za katero je kandidat opravljal delo, datum začetka in konca opravljanja dela, kratek opis dela in navedbo stopnje zahtevnosti del in nalog delovnega mesta);
4. izjavo kandidata o izpolnjevanju pogoja glede uradniškega naziva, iz katere je razviden uradniški naziv, ki ga kandidat ima,
5. izjavo o opravljenem usposabljanju za imenovanje v naziv z dokazilom (če ga je kandidat opravil);
6. izjavo o opravljenem strokovnem izpitu iz upravnega postopka (če ga je kandidat opravil);
7. izjavo kandidata:

* da je državljan Republike Slovenije,
* da ima znanje uradnega (slovenskega) jezika,
* da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* da zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo, da za namen tega natečajnega postopka Občini Sveta Trojica v Slovenskih goricah dovoljuje pridobitev podatkov iz uradnih evidenc, centralne kadrovske evidence oziroma iz kadrovske evidence organa, v katerem opravlja delo.

V primeru, da kandidat s pridobitvijo podatkov iz uradnih evidenc ne soglaša (ne podpiše izjave), mora k prijavi sam priložiti ustrezna dokazila, v nasprotnem primeru kandidat ne bo uvrščen v izbirni postopek.

Od kandidatov se pričakuje poznavanje programske opreme Cadis in dokumentarnega sistema ODOS, GIS programsko orodje Terra, eZK, GURS, eCRP, usposobljenost za delo z računalnikom (Word, Excel, Outlook itd.), organizacijske in komunikacijske veščine, vozniški izpit B kategorije. V kratek življenjepis naj kandidat poleg formalne izobrazbe navede tudi druga znanja, sposobnosti in veščine, ki jih je pridobil.

V izbirnem postopku se bo preverjanje usposobljenosti kandidata presojala na podlagi pregleda prijave ter priloženih dokazil ter po potrebi na podlagi razgovora ali morebitnih drugih metod preverjanja strokovne usposobljenosti.

Z izbranim kandidatom se bo sklenila **pogodba o zaposlitvi za nedoločen čas s polnim delovnim časom** in s tri mesečnim poskusnim delom. Poskusno delo se lahko podaljša v primeru začasne odsotnosti z dela. Izbrani kandidat bo delo opravljal v delovnih prostorih Občine Sveta Trojica v Slovenskih goricah, Trojiški trg 26, 2235 Sveta Trojica v Slovenskih goricah.

Obravnavali bomo pravočasne in popolne prijave. Skladno s prvim odstavkom 12. člena Uredbe o postopkih za zasedbo delovnih mest v organih državne uprave in pravosodnih organih (Uradni list RS, št. 139/06, 104/10 in 32/25 – ZJU-1) se v izbirni postopek uvrstijo popolne in pravočasno prispele prijave. V izbirni postopek za zasedbo uradniškega delovnega mesta se uvrstijo kandidati, ki izpolnjujejo natečajne pogoje.

Kandidat vloži prijavo v **pisni obliki** na priloženem obrazcu »PRIJAVNI OBRAZEC Z IZJAVAMI ZA PRIJAVO NA INTERNI NATEČAJ«, ki vsebuje vse podatke potrebne za popolno prijavo in jo pošlje v zaprti ovojnici z označbo »Interni natečaj, št. 1100-5/2025« **na naslov**: Občina Sveta Trojica v Slovenskih goricah, Trojiški trg 26, 2235 Sveta Trojica v Slovenskih goricah in sicer najkasneje **v roku 8 dni** po objavi na osrednjem spletnem mestu državne uprave GOV.SI.

Za pisno obliko prijave se šteje tudi elektronska oblika prijave, poslana na elektronski naslov: **obcina@svetatrojica.si**, s pripisom »Interni natečaj, št. 1100-5/2025«, pri čemer veljavnost prijave ni pogojena z elektronskim podpisom. Prijavni obrazec vključuje tudi besedilo privolitve posameznika, da soglaša, da se za namen internega natečaja do njegovega zaključka zbirajo določeni osebni podatki.

Prijava in vsi njeni sestavni deli morajo biti predloženi v slovenskem jeziku.

Kandidati bodo o (ne)izbiri pisno obveščeni najkasneje v roku 30 dni po opravljeni izbiri. Obvestilo o končanem postopku internega natečaja bo objavljeno na spletni strani Občine Sveta Trojica v Slovenskih goricah ter na spletni strani Ministrstva za javno upravo:

<http://www.mju.gov.si/si/delovna_podrocja/objave_prostih_delovnih_mest/interni_natecaji/>

Informacije o poteku internega natečaja in o delovnem področju razpisanega delovnega mesta daje Darja Slivnjak vsak delovni dan med 10. in 11. uro na telefonski številki 041 366 182.

V besedilu internega natečaja so izrazi, zapisani v moški slovnični obliki, uporabljeni kot nevtralni za ženske in moške.